title: 2008/591/ЕО: Решение на Комисията от 30 юни 2008 година относно Консултативния форум по екодизайн (Текст от значение за ЕИП)

text:
               18.7.2008

               BG

               Официален вестник на Европейския съюз

               L 190/22

      РЕШЕНИЕ НА КОМИСИЯТА

   от 30 юни 2008 година
   относно Консултативния форум по екодизайн
   (текст от значение за ЕИП)
   (2008/591/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и Директиви 96/57/ЕО и 2000/55/ЕО на Европейския парламент и на Съвета (1), и по специално член 18 от нея,
   като има предвид, че:

               (1)

               В съответствие с член 18 от Директива 2005/32/ЕО Комисията следва да гарантира, че при осъществяване на дейността си тя съблюдава по отношение на всяка мярка по прилагането балансирано участие на представителите на държавите-членки и всички заинтересовани страни.

               (2)

               В Директива 2005/32/ЕО се посочва, че въпросните страни следва да се срещат в Консултативен форум. Следователно е необходимо да се определят задачите и структурата на този Консултативен форум.

               (3)

               Консултативният форум следва да съдейства на Комисията за съставянето на работен план, да допринася за определянето и прегледа на мерките по прилагането, проучването на ефективността на създадените механизми за надзор на пазара, както и за оценката на доброволните споразумения и другите мерки за саморегулиране.

               (4)

               Консултативният форум следва да се състои от представители на държавите-членки и от съответните заинтересовани страни по отношение на даден продукт или стокова група, като например сектора на индустрията, включително и МСП, и занаятчийския сектор, профсъюзите, търговците, търговците на дребно, вносителите, групите за защита на околната среда и организациите на потребителите.

               (5)

               Следва да се определят правила за разкриване на информация от членовете на Консултативния форум, без да се засягат правилата относно сигурността, приложени към процедурния правилник на Комисията с Решение 2001/844/ЕО, ЕОВС, Евратом (2).

               (6)

               Личните данни на членовете на Консултативния форум следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3),

         РЕШИ:
   Член 1
   Задачи
   Задачите на членовете на Консултативния форум по екодизайн, наричан по-долу „Форумът“, се състоят в даването на становища във връзка с изготвянето и изменението на работния план, посочен в член 16, параграф 1 от Директива 2005/32/ЕО, и в консултирането на Комисията по въпроси във връзка с изпълнението на Директива 2005/32/ЕО, както е предвидено в член 16, параграф 2 и в членове 18 и 23 от нея.
   Член 2
   Консултиране
   Комисията може да се консултира с Форума по всеки въпрос, свързан с изпълнението на Директива 2005/32/ЕО.
   Член 3
   Членство
   1.   Членовете на Форума се назначават от Комисията измежду заинтересованите от съответния продукт или стокова група страни и които са отговорили на поканата за представяне на кандидатури.
   2.   Форумът се състои от не повече от 60 членове в следния състав:

               а)

               по един представител от всяка държава-членка;

               б)

               по един представител от всяка държава-членка на Европейското икономическо пространство;

               в)

               не повече от 30 представители на заинтересовани страни, както е посочено в член 18 от Директива 2005/32/ЕО.

         3.   Всеки член определя лицето, което го представлява на заседанията на Форума въз основа на неговата или нейната компетентност и опит във въпросната област.
   4.   Членовете на Форума се назначават с мандат от 3 години, който може да бъде подновен, и изпълняват задълженията си, докато бъдат заменени в съответствие с параграф 3, или докато не изтече мандатът им.
   5.   Могат да се заменят членове за времето до приключване на мандата им в следните случаи:

               а)

               при подаване на оставка от член на Форума;

               б)

               когато член на Форума не е вече в състояние да участва ефективно в дейността на Форума;

               в)

               когато член на Форума не отговаря на изискванията на член 287 от Договора.

         6.   Списъкът с членовете и всяко последващо изменение в този списък се публикуват на интернет страниците на Генерална дирекция „Предприятия и промишленост“ и Генерална дирекция „Транспорт и енергетика“, и в поддържания от Комисията регистър на експертните групи.
   Член 4
   Функциониране
   1.   Форумът се председателства от представител на Комисията.
   2.   В споразумение с председателя могат да бъдат създавани подгрупи за проучване на конкретни въпроси съгласно съответния мандат, определен от Форума. Тези подгрупи се разпускат след изпълнение на възложените им задачи.
   3.   Когато това е необходимо или полезно, председателят може да кани експерти или наблюдатели с конкретни познания по въпроси от дневния ред за участие в обсъжданията на Форума или подгрупата.
   4.   Информацията, получена при участие в обсъжданията или работата на Форума или подгрупата не се разгласява, ако по мнение на Комисията тази информация се отнася до въпроси с поверителен характер.
   5.   Форумът и подгрупите му обикновено заседават в сградите на Комисията в съответствие с процедурите и графика, установени от нея. Комисията осигурява секретарските услуги. Други служители на Комисията, проявяващи интерес към разискванията, могат да присъстват при заседанията на Форума и неговите подгрупи.
   6.   Процедурният правилник на Форума е поместен в приложението.
   7.   Комисията може да публикува или предоставя на разположение в интернет резюме, заключение или частично заключение, или работен документ на Форума, на оригиналния език на въпросния документ.
   Член 5
   Възстановяване на разходи
   Комисията възстановява пътните, а когато е необходимо, и дневните разходи на един представител от всяка държава-членка и на техническите експерти, поканени съгласно член 4, параграф 3 за участие в дейностите на Форума, и в съответствие с правилата на Комисията за възстановяване на разходите на външни експерти.
   На членовете на Форума, експертите и наблюдателите не се заплаща възнаграждение за предоставените услуги.
   Разходите за заседанията се възстановяват в рамките на годишния бюджет, отпуснат на Форума от компетентния отдел на Комисията.

      Съставено в Брюксел на 30 юни 2008 година.

            За Комисията

         Günter VERHEUGEN

            Заместник-председател

      (1)  ОВ L 191, 22.7.2005 г., стр. 29. Директива, изменена с Директива 2008/28/ЕО (ОВ L 81, 20.3.2008 г., стр. 48).

      (2)  ОВ L 317, 3.12.2001 г., стр. 1. Решение, последно изменено с Решение 2006/548/ЕО, Евратом (ОВ L 215, 5.8.2006 г., стр. 38).

      (3)  ОВ L 8, 12.1.2001 г., стр. 1.

      ПРИЛОЖЕНИЕ

         Процедурен правилник на Консултативния форум по екодизайн
         КОМИСИЯТА НА ЕВРОПЕЙСКИТЕ ОБЩНОСТИ,
         като взе предвид Директива 2005/32/ЕО, и по-специално член 18 от нея,
         като взе предвид стандартния процедурен правилник, публикуван от Комисията,
         ПРИЕ СЛЕДНИЯ ПРОЦЕДУРЕН ПРАВИЛНИК:
         Член 1
         Свикване на заседание
         1.   Заседанията на Форума са свиквани от председателя.
         2.   Могат да бъдат свиквани съвместни заседания на Форума с други групи, за да се обсъждат въпроси, попадащи в съответните им области на отговорност.
         Член 2
         Дневен ред
         1.   Председателят изготвя дневния ред и го представя пред Форума.
         2.   В дневния ред се прави разграничение между:

                     а)

                     консултиране със заинтересованите страни, представени във Форума, относно:

                                 —

                                 съставянето и изменението на работния план в съответствие с член 16, параграф 1 от Директива 2005/32/ЕО;

                                 —

                                 определянето и прегледа на мерките по прилагането в съответствие с член 16, параграф 2 и член 18 от Директива 2005/32/ЕО;

                                 —

                                 проучването на ефективността на създадените механизми за надзор на пазара в съответствие с член 18 от Директива 2005/32/ЕО;

                                 —

                                 оценката на доброволните споразумения и другите мерки за саморегулиране в съответствие с член 18 от Директива 2005/32/ЕО;

                                 —

                                 прегледа на ефективността на въпросната директива и на нейните мерки по прилагането, прага за мерките по прилагането, механизмите за надзор на пазара и всяко насърчавано саморегулиране в съответствие с член 23 от Директива 2005/32/ЕО;

                     б)

                     други въпроси, представени пред Форума за информация или единствено за обмяна на мнения, било по инициатива на председателя, било по писмено искане на член на Форума, което подлежи на одобрение от страна на председателя.

               3.   Дневният ред се приема от Форума в началото на всяко заседание.
         Член 3
         Препращане на документи до членове на Форума
         1.   В съответствие с член 12, параграф 2 председателят изпраща на членовете на Форума поканата за заседанието, дневния ред и работните документи, по които заинтересованите страни, представени във Форума, ще бъдат консултирани, както и всички други работни документи, не по-късно от един месец преди датата на заседанието.
         2.   Членовете на Форума могат да предават на председателя допълнителни работни документи и писмени становища не по-късно от една седмица преди датата на заседанието. Такива документи се предоставят след получаването им на разположение на членовете на Форума.
         3.   В спешни случаи председателят може, по искане на член на Форума или по своя собствена инициатива, да съкрати срока за предаване, посочен в параграфи 1 и 2, до пет календарни дни преди датата на заседанието.
         4.   Председателят може да реши да предостави на разположение на Форума работни документи, които са изготвени и предоставени от нечленуващи във Форума заинтересовани страни.
         Член 4
         Мнения на Форума
         1.   Председателят вписва в протокола мненията, изразени от представителите на държавите-членки и различните заинтересовани страни, представени във Форума.
         2.   Мненията на представителите на държавите-членки и различните заинтересовани страни могат също да бъдат предавани в писмена форма в съответствие с член 3.
         3.   Допълнителни становища, свързани с вече проведени обсъждания във Форума, могат да бъдат представяни не по-късно от три седмици след датата на заседанието.
         4.   Ако е необходимо, може да бъде приложена писмената процедура, предвидена в член 8.
         Член 5
         Представителност
         1.   За да гарантира балансирано участие на съответните заинтересовани страни във връзка с всяка обсъждана стокова група, председателят може да кани на някои заседания нечленуващи във Форума заинтересовани страни при обсъждането на специфични точки от дневния ред.
         2.   Всеки член на Форума определя лице, което да го/я представлява на заседанията на Форума, и информира председателя за това. С разрешение на председателя, определените представители могат да бъдат придружавани от експерти за сметка на съответния член на Форума. Членовете уведомяват предварително председателя, най-късно две седмици преди заседанието, относно експертите, които те са определили да придружават представителите им. Ако председателят не изрази възражения относно участието на експерт най-късно една седмица преди датата на заседанието, се счита, че разрешението е дадено.
         3.   Даден член може да представлява други членове. Представляващият член представя на председателя писмено доказателство за съгласието на представляваните членове.
         4.   Членовете гарантират, че представляваните от тях заинтересовани страни са надлежно информирани за обсъжданията на Форума.
         5.   Членовете гарантират наличието на подходяща консултация с представляваните от тях заинтересовани страни и изразяват представителни мнения.
         Член 6
         Подгрупи
         Председателят може да създава подгрупи за разглеждането на конкретни въпроси. Подгрупите се председателстват от представител на Комисията. Подгрупите докладват на Форума. За тази цел те могат да назначат докладчик.
         Член 7
         Допускане на трети страни
         Председателят може да кани трети страни да присъстват на заседание и експерти да се произнасят по конкретни въпроси.
         Член 8
         Писмена процедура
         1.   Ако е необходимо, мненията на държавите-членки и заинтересованите страни на Форума могат да бъдат предоставени чрез писмена процедура. За тази цел председателят изпраща на членовете на Форума работния(те) документ(и), по които се искат мненията на държавите-членки и заинтересованите страни от Форума в съответствие с член 12, параграф 2. Срокът за коментари не може да бъде по-кратък от 14 календарни дни и по-дълъг от 1 месец.
         2.   В спешни случаи се прилага срокът, посочен в член 3, параграф 3.
         Член 9
         Секретариат
         Комисията осигурява секретарските услуги за Форума.
         Член 10
         Протоколи от заседанията
         1.   Протоколът за всяко заседание се изготвя под ръководството на председателя и съдържа по-конкретно изразените на заседанието мнения по работния(те) документ(и), подготвен(и) от посочените в член 2, параграф 2, буква а) служби на Комисията и, ако е необходимо, изразените мнения относно въпросите, посочени в член 2, параграф 2, буква б). В отделно приложение се добавя референтен списък на съответните писмени становища, представени в съответствие с член 4. Протоколът се изпраща в рамките на един месец на членовете на Форума и на участвалите в заседанието нечленуващи страни.
         2.   В рамките на две седмици членовете на Форума изпращат в писмен вид на председателя евентуалните си коментари относно протокола. Форумът бива информиран за тези коментари. Ако е налице несъгласие, предложеното изменение се обсъжда от Форума. Ако не се постигне съгласие, изменението се прикрепя към протокола.
         Член 11
         Присъствен списък
         Председателят съставя присъствен списък за всяко заседание, като посочва името на всеки участник, организацията, към която той или тя принадлежи, и когато е целесъобразно, заинтересованата страна, която той или тя представлява.
         Член 12
         Кореспонденция
         1.   Кореспонденция във връзка с Форума се изпраща по електронен път до Комисията, на вниманието на председателя.
         2.   Кореспонденция за членовете на Форума се изпраща по електронен път до членовете на Форума. Членовете определят лице(а) за контакти, до които да се изпраща кореспонденцията, и информират председателя за това писмено.
         Член 13
         Защита на личните данни
         Всяка обработка на лични данни за целите на настоящия процедурен правилник се извършва в съответствие с Регламент (ЕО) № 45/2001.


title: 2012/442/ЕС: Решение на Съвета от 24 юли 2012 година относно позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение II (Технически наредби, стандарти, изпитвания и сертифициране) към Споразумението за ЕИП

text:
               28.7.2012

               BG

               Официален вестник на Европейския съюз

               L 202/1

         РЕШЕНИЕ НА СЪВЕТА
   от 24 юли 2012 година
   относно позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение II (Технически наредби, стандарти, изпитвания и сертифициране) към Споразумението за ЕИП
   (2012/442/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 2 и член 168, параграф 4, буква б) във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумение за ЕИП“) влезе в сила на 1 януари 1994 г.

               (2)

               По силата на член 98 от Споразумението за ЕИП Съвместният комитет на ЕИП може да реши да измени, наред с другото, приложение II към Споразумението за ЕИП.

               (3)

               Приложение II към Споразумението за ЕИП съдържа разпоредби и договорености във връзка с технически правила, стандарти, изпитвания и сертификация.

               (4)

               Регламент за изпълнение (ЕС) № 1274/2011 на Комисията от 7 декември 2011 г. относно координирана многогодишна контролна програма на Съюза за 2012, 2013 и 2014 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (3) следва да бъде включен в Споразумението за ЕИП.

               (5)

               Регламент (ЕО) № 1213/2008 на Комисията от 5 декември 2008 г. относно координирана многогодишна контролна програма на Общността за 2009, 2010 и 2011 г. за гарантиране спазването на изискванията за максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (4) беше включен в Споразумението за ЕИП с някои адаптации за държавите от ЕАСТ, участващи в ЕИП.

               (6)

               Тъй като Регламент (ЕО) № 1213/2008 беше отменен и следователно следва да бъде отменен и по Споразумението за ЕИП, тези адаптации следва да бъдат пренесени по отношение на Регламент за изпълнение (ЕС) № 1274/2011. Те се отнасят до броя на пестицидите, които следва да бъдат наблюдавани от Исландия, и броя на пробите от всеки продукт, които следва да се вземат и изследват от Исландия и Норвегия, и по-специално отчитат ограничените възможности на исландските лаборатории.

               (7)

               Поради това приложение II към Споразумението за ЕИП следва да бъде съответно изменено.

               (8)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП във връзка с изменението на приложение II (Технически регламенти, стандарти, изпитвания и сертифициране) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 325, 8.12.2011 г., стр. 24.

      (4)  ОВ L 328, 6.12.2008 г., стр. 9.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП
      № …/…
      от
      за изменение на приложение II (Технически наредби, стандарти, изпитвания и сертифициране) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Приложение II към Споразумението за ЕИП беше изменено с Решение на Съвместния комитет на ЕИП № …/… от …г. (1).

                  (2)

                  Регламент за изпълнение (ЕС) № 1274/2011 на Комисията от 7 декември 2011 г. относно координирана многогодишна контролна програма на Съюза за 2012, 2013 и 2014 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (2) следва да бъде включен в Споразумението за ЕИП.

                  (3)

                  Регламент (ЕО) № 1213/2008 на Комисията от 5 декември 2008 година относно координирана многогодишна контролна програма на Общността за 2009, 2010 и 2011 г. за гарантиране спазването на изискванията за максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (3), който е включен в Споразумението за ЕИП, беше отменен в Европейския съюз и следва съответно да бъде отменен по Споразумението за ЕИП.

                  (4)

                  Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част към глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн,

            ПРИЕ НАСТОЯЩОТО РЕШЕНИЕ:
      Член 1
      Глава XII от приложение II към Споразумението за ЕИП се изменя, както следва:

                  1.

                  Текстът на точка 54щщщщб (Регламент (ЕО) № 1213/2008 на Комисията) се заличава.

                  2.

                  След точка 65 (Регламент (ЕС) № 1171/2011 на Комисията) се вмъква следното:

                              „66.

                                 32011 R 1274: Регламент за изпълнение (ЕС) № 1274/2011 на Комисията от 7 декември 2011 г. относно координирана многогодишна контролна програма на Съюза за 2012, 2013 и 2014 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (ОВ L 325, 8.12.2011 г., стр. 24).

                        За целите на настоящото споразумение разпоредбите на регламента се четат със следните адаптации:

                              1.

                              Към член 1 се добавя следният текст:
                              „През 2012, 2013 и 2014 г. Исландия може да продължи да взема и изследва проби за същите 61 пестицида, наблюдавани в хранителни продукти на нейния пазар през 2011 г.“

                              2.

                              В точка 5 от приложение II се добавя следното:

                                          „Исландия

                                          12 (*)
                                          15 (**)

                                          Норвегия

                                          12 (*)
                                          15 (**)“ “

            Член 2
      Текстовете на Регламент за изпълнение (ЕС) № 1274/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (4).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 325, 8.12.2011 г., стр. 24.

         (3)  ОВ L 328, 6.12.2008 г., стр. 9.

         (4)  [Без отбелязани конституционни изисквания.] [С отбелязани конституционни изисквания.]


title: 2012/536/ЕС: Решение на Европейския парламент и на Съвета от 12 септември 2012 година за мобилизирането на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/017 ES/Aragón — строителство, подадено от Испания)

text:
               4.10.2012

               BG

               Официален вестник на Европейския съюз

               L 269/7

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 12 септември 2012 година
   за мобилизирането на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/017 ES/Aragón — строителство, подадено от Испания)
   (2012/536/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) бе създаден с цел да се оказва допълнителна помощ на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхното повторно интегриране на пазара на труда.

               (2)

               Обхватът на ЕФПГ беше разширен за заявленията, подадени между 1 май 2009 г. и 30 декември 2011 г., за да се включи помощта за работниците, чието съкращаване е пряко следствие от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 28 декември 2011 г. Испания подаде заявление за мобилизиране на ЕФПГ във връзка със съкращения в 377 предприятия, извършващи дейност в рамките на разделение 41 на NACE Revision 2 („Строителство на сгради“) в региона по NUTS II Aragón (ES24), и към него беше добавяна допълнителна информация до 23 март 2012 г. Заявлението отговаря на изискванията за определяне на финансовото участие, определени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 1 300 000 EUR.

               (5)

               Поради това следва да бъдат мобилизирани средства по линия на ЕФПГ за предоставяне на финансово участие по заявлението, подадено от Испания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година се мобилизират средства по линия на Европейския фонд за приспособяване към глобализацията (ЕФПГ) за осигуряване на сумата от 1 300 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 12 септември 2012 година.

            За Европейския парламент

            Председател

         M. SCHULZ

            За Съвета

            Председател

         A. D. MAVROYIANNIS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение (ОВППС) 2016/1173 на Съвета от 18 юли 2016 година за изменение на Решение 2010/788/ОВППС относно ограничителни мерки по отношение на Демократична република Конго

text:
               19.7.2016

               BG

               Официален вестник на Европейския съюз

               L 193/108

         РЕШЕНИЕ (ОВППС) 2016/1173 НА СЪВЕТА
   от 18 юли 2016 година
   за изменение на Решение 2010/788/ОВППС относно ограничителни мерки по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 декември 2010 г. Съветът прие Решение 2010/788/ОВППС (1).

               (2)

               На 23 юни 2016 г. Съветът за сигурност на Организацията на обединените нации (наричан по-долу „СС на ООН“) прие Резолюция 2293 (2016) относно Демократична република Конго (ДРК). Тази резолюция предвижда някои изменения в случаите на освобождаване от оръжейното ембарго, както и в критериите за посочване в списъка във връзка с ограниченията за пътуване и замразяването на средства, наложени с Резолюция 1807 (2008) на СС на ООН.

               (3)

               Необходими са допълнителни действия на Съюза за въвеждането на тези изменения,

         ПРИЕ НАСТОЯЩОТО РЕШЕНИЕ:
   Член 1
   Решение 2010/788/ОВППС се изменя, както следва:

               1)

               Член 2 параграф 1 се изменя, както следва:

                           а)

                           буква в) се заменя със следното:

                                       „в)

                                       доставката, продажбата или трансфера на несмъртоносно военно оборудване, предназначено единствено за акции с хуманитарна или защитна цел, или предоставянето на техническа помощ и обучение, свързани с такова несмъртоносно военно оборудване, след предварителна нотификация до Комитета по санкциите, създаден с Резолюция 1533 (2004) на СС на ООН (наричан по-долу „Комитетът по санкциите“)“;

                           б)

                           добавя се следната буква:

                                       „д)

                                       други случаи на продажба и/или доставка на оръжия и свързани с тях компоненти, или предоставянето на помощ или персонал, след предварително одобрение от Комитета по санкциите.“;

               2)

               Член 3 се изменя, както следва:

                           а)

                           буква д) заменя със следното:

                                       „д)

                                       участие в планирането, ръководенето или извършването на действия в ДРК, които съставляват нарушение на човешките права или нарушение или погазване на приложимото международно хуманитарно право, включително действия, насочени срещу цивилното население, включително убиване и осакатяване, изнасилване и други форми на сексуално насилие, отвличане, насилствено разселване и нападения над училища и болници;“

                           б)

                           буква ж) се заменя със следното:

                                       „ж)

                                       оказване на подкрепа за физически лица или образувания, включително въоръжени групировки или престъпни мрежи, участващи в дейности, дестабилизиращи ДРК чрез незаконна експлоатация или търговия с природни ресурси, включително злато или дива флора и фауна, както и продукти от дивата флора и фауна;“.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 18 юли 2016 година.

            За Съвета

            Председател

         F. MOGHERINI

      (1)  Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 21.12.2010 г., стр. 30).


title: 2010/703/ЕС: Решение на представителите на правителствата на държавите-членки от 18 ноември 2010 година за назначаване на съдия в Общия съд

text:
               23.11.2010

               BG

               Официален вестник на Европейския съюз

               L 306/76

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 18 ноември 2010 година
   за назначаване на съдия в Общия съд
   (2010/703/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като имат предвид, че:

               (1)

               Съгласно разпоредбите на Договорите на всеки три години се извършва частична промяна на състава на Общия съд. За периода от 1 септември 2010 г. до 31 август 2016 г. в Общия съд трябваше да бъдат назначени четиринадесет съдии.

               (2)

               С решения 2010/362/ЕС (1), 2010/400/ЕС (2) и 2010/629/ЕС (3) Конференцията на представителите на правителствата на държавите-членки назначи в Общия съд тринадесет съдии за посочения по-горе период.

               (3)

               В очакване на приключването на процеса по назначаване на съдия на останалото свободно място, в съответствие с разпоредбите на Договора за функционирането на Европейския съюз, г-н Valeriu CIUCĂ, назначен за съдия на 1 януари 2007 г. продължи да изпълнява задълженията си след 31 август 2010 г.

               (4)

               Правителството на Румъния предложи кандидатурата на г-н Andrei POPESCU за съдия в Общия съд. Комитетът, създаден с член 255 от Договора за функционирането на Европейския съюз, даде становище относно годността на този кандидат да упражнява функциите на съдия в Общия съд.

               (5)

               Ето защо следва да бъде назначен един съдия в Общия съд за периода от 26 ноември 2010 г. до 31 август 2016 г.,

         ПРИЕХА НАСТОЯЩОТО РЕШЕНИЕ:
   Член 1
   Г-н Andrei POPESCU се назначава за съдия в Общия съд за периода от 26 ноември 2010 г. до 31 август 2016 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 18 ноември 2010 година.

            За Съвета

            Председател

         J. DE RUYT

      (1)  ОВ L 163, 30.6.2010 г., стр. 41.

      (2)  ОВ L 186, 20.7.2010 г., стр. 29.

      (3)  ОВ L 278, 22.10.2010 г., стр. 29.


title: Решение (ЕС) 2017/1701 на Европейския парламент от 27 април 2017 година относно приключването на сметките на Европейската фондация за обучение за финансовата 2015 година

text:
               29.9.2017

               BG

               Официален вестник на Европейския съюз

               L 252/288

         РЕШЕНИЕ (ЕС) 2017/1701 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската фондация за обучение за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2015 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2015 година, придружен от отговора на Фондацията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Фондацията във връзка с изпълнението на бюджета за финансовата 2015 година (05873/2017 — C8-0057/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (4), и по-специално член 17 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0118/2017),

               1.

               одобрява приключването на сметките на Европейската фондация за обучение за финансовата 2015 година;

               2.

               възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 168.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 354, 31.12.2008 г., стр. 82.

      (5)  ОВ L 328, 7.12.2013 г., стр. 42.


title: Искане за снемане на имунитета на Marek Siwiec Решение на Европейския парламент от 20 октомври 2009 г. относно искане за снемане на имунитета на Marek Siwiec (2009/2067(IMM))

text:
               30.9.2010

               BG

               Официален вестник на Европейския съюз

               CE 265/31

         Вторник, 20 октомври 2009 г.Искане за снемане на имунитета на Marek Siwiec
   P7_TA(2009)0050
   Решение на Европейския парламент от 20 октомври 2009 г. относно искане за снемане на имунитета на Marek Siwiec (2009/2067(IMM))
   2010/C 265 E/08

      Европейският парламент,
   като взе предвид искането за снемане на имунитета на Marek Siwiec, предадено от полския главен прокурор, на 27 септември 2006 г., и обявено в пленарно заседание на 10 април 2008 г.,
   като изслуша Marek Siwiec съгласно член 7, параграф 3 от своя правилник,
   като взе предвид член 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
   като взе предвид решенията на Съда на Европейските общности от 12 май 1964 г. и от 10 юли 1986 г. (1),
   като взе предвид член 105 от Конституцията на Република Полша от 2 април 1997 г.,
   като взе предвид член 7б, параграф 1 от полския Закон от 9 май 1996 г. относно упражняване на мандата на член на Сейма или на Сената,
   като взе предвид член 6, параграф 2 и член 7 от своя правилник,
   като взе предвид доклада на Комисията по правни въпроси (A7-0030/2009),

               A.

               като има предвид, че срещу Marek Siwiec е повдигнато обвинение във връзка с престъпление от частен характер;

               Б.

               като има предвид, че от избрания за образуване на наказателното производство момент по време на предизборната кампания, състояла се три години след извършването на предполагаемите деяния и явната политическа мотивация на лицето, по чиято инициатива е образувано наказателното производство, което личи най-вече от документите, представени от самото лице на председателя на Парламента и от твърденията му, че действа от името на гражданите, които по принципвъзразяват срещу обществената дейност на г-н Siwiec, е видно, че възбуждането на въпросното наказателно производство представлява fumus persecutionis, доколкото са налице сериозни основания да се счита, че обвиненията срещу г-н Siwiec са предявени от политически противник с основната цел да се подкопае дейността му като член на Европейския парламент;

               1.

               Реши да не снеме имунитета на Marek Siwiec;

               2.

               Възлага на своя председател незабавно да предаде настоящото решение и доклада на своята компетентна комисия на съответния орган на Република Полша.

      (1)  Дело 101/63, Wagner с/у Fohrmann и Krier, ССП 1964 г., стр. 195 и Дело 149/85, Wybot с/у Faure и други, ССП 1986 г., стр. 2391.


title: 2011/477/ЕС: Решение на Комисията от 27 юли 2011 година относно изискванията за безопасност, на които трябва да отговарят европейските стандарти, за да са взети мерки срещу определени рискове за децата, произтичащи от вътрешни щори, прозоречни покривала с върви и обезопасяващи устройства съгласно Директива 2001/95/ЕО на Европейския парламент и на Съвета  Текст от значение за ЕИП

text:
               28.7.2011

               BG

               Официален вестник на Европейския съюз

               L 196/21

         РЕШЕНИЕ НА КОМИСИЯТА
   от 27 юли 2011 година
   относно изискванията за безопасност, на които трябва да отговарят европейските стандарти, за да са взети мерки срещу определени рискове за децата, произтичащи от вътрешни щори, прозоречни покривала с върви и обезопасяващи устройства съгласно Директива 2001/95/ЕО на Европейския парламент и на Съвета
   (текст от значение за ЕИП)
   (2011/477/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               Съгласно член 3, параграф 2, втората алинея от Директива 2001/95/ЕО даден продукт се счита за безопасен, когато е в съответствие с доброволните национални стандарти, с които се транспонират европейските стандарти, позовавания на които са публикувани в Официален вестник на Европейския съюз.

               (2)

               Гореспоменатите европейски стандарти следва да бъдат създадени от европейските органи по стандартизация въз основа на конкретни изисквания за безопасност, определени от Комисията.

               (3)

               В много домове има щори и други прозоречни покривала с върви, които се използват за вдигане или сваляне на продукта (връв за задвижване) или за свързване на различните му части (вътрешна връв). Тези върви представляват опасност от задушаване за децата, тъй като може да се образуват клупове и деца могат да се оплетат в тях, докато играят в близост до прозореца. Децата може да се покатерят на первазите на прозорците или мебелите, за да получат достъп до вървите. Злополуки може да се случат и когато леглата или детските легла са поставени близо до прозорци, при които вървите са в обсега на децата.

               (4)

               През 1998 г. в извадка от болници в 15-те държави-членки на Европейския съюз, 129 деца са били приети в болница поради контузия, свързана с примка на щора на прозорец или връв на завеса (2). В Обединеното кралство се смята, че всяка година едно или две деца умират, след като са се оплели във вървите на щори. Неотдавна Комисията научи за десет злополуки със смъртен изход, свързани с деца на възраст между 15 и 36 месеца, случили се в Ирландия, Финландия, Нидерландия, Обединеното кралство и Турция в периода от 2008 до 2010 година. В Съединените щати е съобщено, че от 1999 г. насам е имало 119 смъртни случая и 111 инцидента, свързани с прозоречни покривала с върви. В Канада от 1986 г. насам със същите продукти са свързани 28 смъртни случая и 23 инцидента. В Австралия най-малко 10 деца са били случайно задушени от върви на щори от 2000 г. насам (3). Тези числа обаче съответстват само на част от проблема, тъй като много такива инциденти не се съобщават (4).

               (5)

               Изследванията сочат, че повечето нещастни случаи, включващи върви на щори, се случват в спални помещения и пострадалите деца са на възраст между 16 месеца и 36 месеца. Над половината от тези злополуки се случват с деца около 23 месеца. Въпреки че на тази възраст децата са напълно подвижни, на тях им е трудно да се освободят, ако са се оплели във вървите, тъй като главите им все още тежат повече спрямо телата им в сравнение със случая при възрастните, и техният контрол на мускулите все още не е напълно развит. Освен това трахеите им все още не са напълно развити и следователно са по-малки и по-малко устойчиви отколкото при възрастните и по-големите деца, така че те се задушават по-бързо, ако вратовете им са стиснати (5).

               (6)

               В европейски стандарт EN 13120:2009 се съдържат изисквания към показателите на вътрешните щори, включително към безопасността. Въпреки това, някои модели щори, които са свързани със злополуки, не са включени в обхвата на този стандарт.

               (7)

               Европейски стандарт EN 13120:2009 се отнася както за ръчно задвижваните, така и за електрически задвижваните вътрешни щори, като последните са включени във връзка с Директива 2006/42/ЕО на Европейския парламент и на Съвета от 17 май 2006 г. относно машините (6). Тази директива обаче не обхваща безопасността на децата във връзка със специфичния риск от задушаване и не се прилага за ръчно задвижвани щори с връв.

               (8)

               Предвиждането на двигател може да премахне рисковете, свързани с вървите за задвижване, но не и рисковете, свързани с вътрешните върви.

               (9)

               Други прозоречни покривала с опасно открити върви представляват подобен риск за децата.

               (10)

               Доклади за злополуки, свързани с вървите, дават като причина за смъртта вътрешно задушаване. Съществуващите европейски стандарти, свързани с прозоречните покривала и щори, не съдържат изисквания за мерки срещу този риск.

               (11)

               За обхващане на риска от неправилно монтиране или липса на монтиране, производителите следва да подобрят конструкцията на обезопасяващите устройства или на прозоречните покривала, за да се предотврати използване на продукта, когато обезопасяващите устройства не са монтирани правилно.

               (12)

               Следователно е необходимо да се формулират изисквания за безопасност, за да се гарантира, че вътрешните щори и други прозоречни покривала с върви са поначало безопасни за деца, като премахват риска от задушаване и вътрешно задушаване поради достъпни върви и дребни части.

               (13)

               В допълнение към изискванията за безопасна експлоатация на прозоречни покривала с върви и на щори, изисквания и информация за безопасността на продуктите трябва да бъдат разработени и за обезопасяващите устройства.

               (14)

               Предвидените в настоящото решение мерки са в съответствие със становището на комитета, създаден съгласно член 15 от Директива 2001/95/ЕО и нито Европейският парламент, нито Съветът са се противопоставили на тези мерки,

         ПРИЕ НАСТОЯЩОТО РЕШЕНИЕ:
   Член 1
   За целите на настоящото решение се прилагат следните определения:

               а)

               „вътрешни щори“ означава продукт, който покрива прозорец и е монтиран във вътрешната повърхност на сградата;

               б)

               „прозоречни покривала с върви“ означава продукт, който има открити върви и се използва за покриване на прозорец, различен от вътрешна щора. Покривалата за прозорци могат да бъдат поставени вън от прозореца, вътре между две стъкла на прозореца или пред прозореца;

               в)

               „опасна примка“ означава клуп на открита връв, верижка или други подобни, комбиниран или не с тъкан и който може да обхване главата или врата на малко дете, създавайки опасност от задушаване,

               г)

               „обезопасяващи устройства“ означава устройства или конструкции, които защитават малкото дете от опасността от задушаване например като предотвратяват образуването на опасна примка във връвта или верижката, прекъсват опасната примка, освобождават връвта или верижката, когато се образува опасна примка или връвта или веригата се затегнат, правят връвта или верижката недостъпна за деца, предотвратяват заплитането на вървите;

               д)

               „достъпна(и) връв(и), верижка(и), верижка(и) от топчета или други подобни“ означава връв(и), верижка(и), верижка(и) от топчета или други подобни, които са открити отпред, отзад или отстрани на щората или покривалото за прозорец и могат да бъдат достигнати и дръпнати от малко дете, създавайки опасност от задушаване. Височината не се счита за ограничаваща достъпа.

         Член 2
   Изисквания за безопасност на вътрешните щори, прозоречните покривала с върви и обезопасяващите устройства, на които трябва да отговарят европейските стандарти съгласно член 4 от Директива 2001/95/ЕО, са формулирани в приложението към настоящото решение.
   Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 27 юли 2011 година.

            За Комисията

            Председател

         José Manuel BARROSO

      (1)  ОВ L 11, 15.1.2002 г., стр. 4.

      (2)  http://ec.europa.eu/consumers/reports/rights_child_safety_prod.pdf

      (3)  http://www.ocba.sa.gov.au/productsafety/warning/blindcords.html

      (4)  http://www.cpsc.gov/CPSCPUB/PREREL/PRHTML97/97136.html

      (5)  http://www.rospa.com/about/currentcampaigns/blindcords/

      (6)  ОВ L 157, 9.6.2006 г., стр. 24.

      ПРИЛОЖЕНИЕ

         Изисквания за безопасност на вътрешни щори, прозоречни покривала с върви и обезопасяващи устройства

      1.   ОБХВАТ
      Изискванията за безопасност, описани подробно в този документ, важат за всички вътрешни щори и прозоречни покривала с върви независимо от тяхната конструкция и естеството на използваните материали, като например:

                  —

                  венециански щори,

                  —

                  навиващи се (ролетни) щори,

                  —

                  вертикални щори,

                  —

                  разтягащи се щори и разтягащи се щори, имащи напречно сечение „пчелна килийка“,

                  —

                  римски щори,

                  —

                  австрийски щори/щори гирлянди,

                  —

                  панелни щори,

                  —

                  капаци за прозорци стил „плантация“,

                  —

                  навиващи се (ролетни) щори.

            Ако се задвижват с върви, верижки, верижки от топчета или други подобни, които са достъпни и образуват опасни примки, завесите, мрежите против насекоми и щорите в херметични стъклопакети също са предмет на тези изисквания.
      Тези изисквания за безопасност се отнасят за деца („малки деца“) на минимална възраст от 0 до 42 месеца.
      2.   ИЗИСКВАНИЯ
      При определянето на експлоатационните изисквания за вътрешните щори и прозоречните покривала с върви е от основно значение да бъдат взети предвид логично предвидимите условия на употребата им, както и потенциалните опасности, които могат да възникнат за децата поради достъп до върви, верижки, верижки от топчета или други подобни.
      С цел да се намали рискът от задушаване и вътрешно задушаване, вътрешните щори за прозорци (и прозоречните покривала с върви) трябва да бъдат поначало с безопасна конструкция. Всяко възможно технологично средство, основаващо се на съвременното технологично равнище, трябва да се взема предвид за целите на безопасната конструкция на продукта, когато той се използва във всички логично предвидими места, на които малки деца имат достъп до него или има вероятност да присъстват като например жилища, хотели, болници, църкви, магазини, училища, детски кътове и обществени места по принцип. Щорите и покривалата за прозорци, които се монтират в служебни помещения или на други места, които са преустроени от първоначалното си предназначение и където има вероятност да има малки деца, също са предмет на настоящите изисквания.
      Вътрешните щори и прозоречните покривала с върви, които са с достъпни върви, верижки, верижки от топчета или подобни, трябва да отговарят на следните минимални изисквания:

                  1.

                  вървите, верижките, верижките от топчета или подобните на тях не трябва да образуват опасна примка;

                  2.

                  ако конструкцията на продукта не изключва риска да се образува опасна примка, продуктът трябва да бъдат снабден с подходящи обезопасяващи устройства, с цел минимизиране на риска от задушаване;

                  3.

                  обезопасяващите устройства трябва да са предвидени като неразделна част от продукта;

                  4.

                  обезопасяващи устройства, които не са неразделна част от продукта (като например устройства, на които се навиват вървите с цел застопоряване), трябва да бъдат предварително монтирани на вървите, верижките или верижките от топчета за задвижване на щорите или покривалото за прозорец. Освен това върху обезопасяващото устройство трябва да има ясно видимо предупреждение. Предупреждението трябва да съдържа най-малко следните послания: „Ако това устройство не е монтирано, може да бъдат задушени деца. Прочетете внимателно инструкциите и монтирайте в съответствие с тях. Винаги използвайте това устройство, за да не могат вървите или верижките да бъдат достигани от деца“;

                  5.

                  ако има такова(ива), обезопасяващото(ите) устройство(а) трябва да бъде(ат) устойчиво(и) на действията на малки деца. Освен това, обезопасяващото(ите) устройство(а), не трябва да носи(ят) риск от физическо нараняване на деца, например поради остри ръбове, заклещване на пръстите или стърчащи части. Обезопасяващите устройства трябва да преминат изпитвания на издръжливост и умора (износване) и трябва да са устойчиви на стареене, дължащо се на климатичните условия. От обезопасяващото устройство не трябва да се отделят дребни части, които могат да доведат до вътрешно задушаване на детето;

                  6.

                  вървите, верижките, верижките от топчета или подобните на тях не трябва да отделят дребни части, които могат да доведат до вътрешно задушаване на детето.

            3.   ИНФОРМАЦИЯ ЗА БЕЗОПАСНОСТТА НА ПРОДУКТА
      Трябва да бъдат осигурени ясни предупреждения на видни места в пункта за продажба, върху опаковката, върху продукта и в информацията за употреба. Предупрежденията трябва да съдържат най-малко следното:

                  —

                  „Малки деца са задушавани от примки на вървите за дърпане, верижките и лентите, с които продуктът действа“.

                  —

                  „За да предотвратите задушаване, пазете вървите далече от обсега на малки деца. Вървите може да се увият около врата на детето“.

                  —

                  „Преместете леглата, детските легла и мебелите далече от вървите на прозоречните покривала“.

                  —

                  „Не завързвайте вървите заедно. Уверете се, че вървите не са усукани и не образуват примка“.

            Предупрежденията трябва да съдържат съответна пиктограма.
      Името или търговската марка на производителя или вносителя и професионалния монтажник (ако има такива) също трябва да са посочени върху продукта.
      В комплекта трябва да са включени инструкции за сглобяване, монтиране и безопасно използване на щорите или покривалото за прозорец (включително обезопасяващото(ите) устройство(а).
      4.   ИЗИСКВАНИЯ ЗА ОБЕЗОПАСЯВАЩИТЕ УСТРОЙСТВА, ПРЕДНАЗНАЧЕНИ ЗА ДОПЪЛНИТЕЛНО МОНТИРАНЕ КЪМ СЪЩЕСТВУВАЩ ПРОДУКТ
      Вътрешните щори и покривалата за прозорец с върви, оборудвани със съответните обезопасяващо(и) устройство(а), трябва да отговарят на изискванията, формулирани в раздел 2.
      Обезопасяващото(ите) устройство(а) трябва да бъде придружено от следните предупреждения, информация и инструкции:

                  —

                  името или търговската марка на производителя или вносителя и професионалния монтажник (ако има такива),

                  —

                  указанията: „Прочетете внимателно тази инструкция, преди да монтирате и използвате устройството. Ако устройството не е монтирано правилно, може да бъдат задушени деца. Пазете инструкциите за бъдещи справки“, „Използването на допълнителни обезопасяващи устройства помага за намаляване на риска от задушаване, но не може да се счита за напълно обезопасяващо срещу несъобразено използване“,

                  —

                  указанията: „Изпробвайте устройството, ако не се използва редовно“ и „Сменете устройство, ако е неизправно“,

                  —

                  предупреждение, че отделянето на дребни части може да доведе до вътрешно задушаване на детето;

                  —

                  информация относно вида вътрешни щори или прозоречно покривало с върви, за които е конструиран и изпитан продуктът,

                  —

                  информация за употребата (предназначение и възможни ограничения на обезопасяващото устройство),

                  —

                  точни инструкции за правилното монтиране и разполагане на устройството(ата). Ако за сглобяването е необходим специален инструмент, той се осигурява от доставчика на устройството(ата),

                  —

                  инструкциите трябва да бъдат придружени от пиктограми за по-лесно разбиране,

                  —

                  всякаква друга информация за безопасното използване.